CELEX: 62008TN0551
Language: sk
Date: 2008-12-15 00:00:00
Title: Vec T-551/08: Žaloba podaná 15. decembra 2008 – H & R ChemPharm/Komisia

7.3.2009   
            
            
               SK
            
            
               Úradný vestník Európskej únie
            
            
               C 55/32
            
         Žaloba podaná 15. decembra 2008 – H & R ChemPharm/Komisia
   (Vec T-551/08)
   (2009/C 55/60)
   Jazyk konania: nemčina
   Účastníci konania
   
      Žalobkyňa: H & R ChemPharm GmbH (Salzbergen, Nemecko) (v zastúpení: M. Klusmann a S. Thomas, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť napadnuté rozhodnutie v rozsahu, v akom sa týka žalobkyne,
            
         
               —
            
            
               subsidiárne, primerane znížiť výšku peňažnej pokuty uloženej žalobkyni v napadnutom rozhodnutí,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa napáda rozhodnutie Komisie K (2008) 5476 v konečnom znení z 1.októbra 2008 vo veci COMP/39.181 – Sviečkové vosky, v ktorom žalovaná určila, že niektoré podniky, vrátane žalobkyne, ktoré boli účastníkmi dohody a/alebo zosúladeného postupu v oblasti parafínového vosku, porušili článok 81 ods. 1 ES a článok 53 Dohody o Európskom hospodárskom priestore.
   Na odôvodnenie svojej žaloby uvádza žalobkyňa štyri žalobné dôvody.
   V prvom žalobnom dôvode žalobkyňa namieta porušenie práva na obhajobu, pretože sa v napadnutom rozhodnutí nerozlišuje medzi ňou a inými pokutou oddelene potrestanými spoločnosťami, ale sa posudzujú jednotne ako „H & R/Tudapetrol“. Žalobkyni nie je úplne jasné, za ktoré konkrétne úkony má niesť zodpovednosť. Tým sa porušili jej práva na obhajobu, pretože z výhrad a rozhodnutí musí bez pochybností vyplývať, ktoré konkrétne úkony vedú k námietke porušenia práva a na tom sa zakladajúcej peňažnej pokute.
   Subsidiárne namieta žalobkyňa vo svojom druhom žalobnom dôvode chýbajúci dôkaz protiprávneho konania zo strany žalobkyne. Komisia na základe svojho globálneho dokazovania dospela k nesprávnemu záveru týkajúcemu sa všetkých adresátov rozhodnutia, že neexistujú žiadne dôkazy pre účasť na porušení zo strany žalobkyne. Žalobkyňa namieta, že Komisia nevykonala žiadne dostatočne oddelené a individuálne posúdenie dôkazov, ktoré by mohli a museli preukázať nedostatočnosť uvedených dôkazov dokazujúcich porušenie práva Spoločenstva.
   Ďalej subsidiárne žalobkyňa namieta vo svojom treťom žalobnom dôvode nesprávne vymeranú sumu, ktorá je základom pre výpočet peňažnej pokuty.
   Svojím subsidiárne uvádzaným štvrtým žalobným dôvodom žalobkyňa namieta porušenie zásady proporcionality a porušenie zákazu diskriminácie na základe nesprávne vymeranej peňažnej pokuty. V konkrétnom prípade napadá nesprávne vymeranie pri určení podielu na obrate, ktorý sa stanovil na 17 % a neprimeranosť výšky peňažnej pokuty na základe neproporcionálneho zohľadnenia veľkosti podniku. Nakoniec poukazuje žalobkyňa na neprípustné retroaktívne uplatnenie usmernení k metóde stanovovania výšky pokút z roku 2006 na prejednávaný pôvodný prípad.